25PES-206
Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Cristina López Mañero andreak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:
Osasuneko kontseilariak PES-00147 galderari emandako erantzunaren arabera, Cascanteko osasun-etxe berriaren proiektua "aurreikusitakoa baino gehiago" luzatu zen, eta, hori dela-eta, ezin izan zen obra lizitatu eta egin Europako REACT funtsak jaso ahal izateko moduan. Zergatik luzatu zen horrenbeste?
"Hautagarritasun, zenbateko eta epeen arabera bideragarriak ziren beste zer proiekturako" baliatu ziren Cascanteko osasun-etxe berrirako erabili ez ziren funts horiek? Horien guztien zerrenda, zenbatekoak eta administrazio-espediente osoak barne, jaso nahi dut.

